ເຈົ້າ​ໜ້າ​ທີ່​ກ່າວ​ວ່າ ສົບ​ຂອງ​ນັກ​ບິນ ສ​ຫລ 2 ຄົນ ໄດ້​ຖືກ​ກູ້​ເອົາ ຢູ່​ບ່ອນ​ເຮືອ​ບິນ​ຕົກ
ກຳ​ລັງ​ສະ​ຫະ​ລັດ​ ໄດ້​ໄປ​ເຖິງ​ບ່ອນ​ ທີ່​ເຮືອ​ບິນ​ຕົກ​ ໃນ​ວັນ​ອັງ​ຄານ​ຜ່ານ​ມາ ແລະ​ກູ້​ເອົາ​ສົບ​ທະ​ຫານ​ອາ​ເມ​ຣິ​ກັນສອງ​ຄົນ ຕະ​ຫຼອດ​ທັງ​ເຄື່ອງ​ບັນ​ທຶກ​ສຽງ.
ເຈົ້າໜ້າທີ່ອາເມຣິກັນ ໄດ້ກູ້ເອົາສົບນັກບິນສະຫະລັດ 2 ຄົນ ທີ່ປະສົບອຸບັດຕິເຫດເຮືອທະຫານຕົກຢູ່ແຂວງກາສນີ ປະເທດອັຟການິສຖານໃນວັນຈັນແລ້ວ ຍັງບໍ່ທັນເປັນທີ່ຈະແຈ້ງເທື່ອວ່າ ເປັນຫຍັງເຮືອບິນລຳດັ່ງກ່າວຈຶ່ງປະສົບອຸບັດຕິເຫດຕົກໃນເຂດທີ່ຄວບຄຸມໂດຍພວກກະບົດຕາລີບານ ແຕ່ເຈົ້າໜາທີ່ສະຫະລັດຍັງຢືນຢັດວ່າ ເຮືອບິນບໍ່ໄດ້ຖືກຍິງຕົກ ຊຶ່ງກົງກັນຂ້າມກັບການອ່າວອ້າງໂດຍພວກຕາລີບານ Asef Hussaini ນັກຂ່າວຂອງວີໂອເອໃນແຂວງກາສນີໄດ້ໂອ້ລົມກັບຜູ້ບັນຊາການຕຳຫຼວດໃນແຂວງດັ່ງກ່າວພ້ອມດ້ວຍເຈົ້າໜ້າທີ່ທ້ອງຖິ່ນ ດັ່ງໄຊຈະເລີນສຸກ ຈະນຳເອົາລະອຽດມາສະເໜີທ່ານ ໃນອັນດັບ ຕໍ່ໄປ ເຮືອບິນສະຫະລັດຮຸ້ນ E-11A ໄດ້ຕົກຢູ່ທີ່ແຂວງກາສນີໃນພາກຕາເວັນອອກຂອງອັຟການິສຖານ ເມື່ອວັນຈັນຜ່ານມາ ຕາມເວລາທ້ອງຖິ່ນໃນເຂດດັ່ງກ່າວ ນັບແຕ່ນັ້ນມາ ກຳລັງຮັກສາຄວາມສະຫງົບອັຟການິສຖານໄດ້ພະຍາຍາມແຕ່ບໍ່ປະສົບຜົນສຳເລັດທີ່ຈະໄປຫາບ່ອນເຮືອບິນຕົກ ອີງຕາມຄຳເວົ້າຂອງທ່ານວາຮີດູລລາ ກາລິມຊາຍ ເຈົ້າແຂວງໆກາສນີທີ່ກ່າວຕໍ່ວີໂອເອວ່າ ກຳລັງສະຫະລັດໄດ້ໄປເຖິງບ່ອນທີ່ເຮືອບິນຕົກໃນວັນອັງຄານຜ່ານມາ ແລະກູ້ເອົາສົບທະຫານອາເມຣິກັນສອງຄົນ ຕະຫຼອດທັງເຄື່ອງບັນທຶກສຽງ ກອງທັບສະຫະລັດກ່າວວ່າ ເຂົາເຈົ້າບໍ່ໄດ້ປະສົບກັບການຕ້ານຢັນໃດໆຈາກພວກກະບົດຕາລີບານ ສື່ມວນຊົນຂອງພວກຕາລີບານ ແລະອີຣ່ານ ກ່າວອ້າງວ່າ ເຮືອບິນສະຫະລັດຖືກຍິງຕົກ ແຕ່ບໍ່ໄດ້ນຳສະເໜີຫຼັກຖານໃດໆ ເຈົ້າໜ້າທີ່ສະຫະລັດແລະອັຟການິສຖານກ່າວວ່າ ຕົນພວມສືບສວນຢູ່ວ່າ ແມ່ນຫຍັງຄືສາເຫດທີ່ເຮັດໃຫ້ເຮືອບິນຕົກ ແຕ່ກໍກ່າວວ່າ ບໍ່ມີຫຼັກຖານໃດໆ ທີ່ວ່າເຮືອບິນລຳດັ່ງກ່າວຖືກສັດຕູຍິງຕົກ ອົງການຄຸ້ມຄອງການບິນພົນລະເຮືອນອັຟການິສຖານ ກ່າວວ່າ ຕົນໄດ້ຕິດຕາມເບິ່ງຖ້ຽວບິນດັ່ງກ່າວ ກ່ອນທີ່ເຮືອບິນຕົກ ແຕ່ກໍບໍ່ໄດ້ແຈ້ງເລື້ອງເຮືອບິນຕົກ ໃຫ້ປະຊາຊົນຫຼືສື່ມວນຊົນຊາບ ໃນເວລາທີ່ເກີດເຫດນັ້ນ ທ່ານກູລາມ ມາສໂຊມ ມາສໂຊມມີ ເຈົ້າໜ້າທີ່ອົງການຄຸ້ມຄອງການບິນພົນລະເຮືອນອັຟການິສຖານ ກ່າວກ່ຽວກັບເລື້ອງນີ້ວ່າ: ກອງທັບສະຫະລັດກ່າວວ່າ ເຮືອບິນລຳນີ້ ບິນເຂົ້າໄປໃນເຂດດັ່ງກ່າວ ເພື່ອເຮັດໜ້າທີ່ເປັນສູນກາງການຕິດຕໍ່ ກັບພວກທະຫານ ທີ່ປະຕິບັດງານຢູ່ໃນຂົງເຂດ Wahidullah Kalimzai, Ghazni Provincial Governor: Ghulam Massom Massomi, Afghanistan Civil Aviation Authority: